Source: http://docplayer.hu/2010107-Maradektalan-e-a-ferfiak-onrendelkezesi-joga.html
Timestamp: 2016-10-24 16:22:59+00:00

Document:
⭐Maradéktalan-e a férfiak önrendelkezési joga?
Download "Maradéktalan-e a férfiak önrendelkezési joga?"
1 2 Maradéktalan-e a férfiak önrendelkezési joga? Szerző: Dr. Pálfalvi Andrea január 22.3 A férfiak gyermekvállalás kérdésében való önrendelkezési jogát, önrendelkezési szabadságát érintő próbaperben hozott jogerős ítélet indokolását, ill. egyéb hivatalos álláspontot elemezve a címben szereplő kérdésre egyértelműen nemleges a válaszom. Személyes tapasztalatom szerint a témafelvetés Magyarországon ma még a tabu kategóriájába tartozik. A megkeresett ügyvéd- és jogász kollégák, újságírók, hivatal, társaság vagy elzárkóztak, vagy nem kívántak a kérdéssel érdemben foglalkozni, ezért talán hiánypótló jelleggel kísérelem meg a rendelkezésemre álló hivatalos álláspontokban, ítéletekben foglaltakat elemezni valamint azokból csupán tényszerű következtetést levonni. A hazai jogalkotás a művi meddővé tételről szóló 43/2005.(XI.11.) AB határozatban fejti ki, hogy a gyermekvállalás kérdésében való szabad döntés az önrendelkezési jog s ezáltal az Alaptörvényben védett emberi méltóság része. Ez a szabályozás teljes mértékben megfelel a modern, demokratikus jogállami gondolkodásnak valamint az önrendelkezési jog társadalmi szintű, tudatos gyakorlását tiszteletben tartó állami kereteknek, hiszen az állampolgárt megillető önrendelkezési jog tartalma éppen abban teljesedik ki, hogy jogában/szabadságában áll eldönteni, hogy milyen módon és formában élje az életét, azaz joga van dönteni a saját sorsa felett. A perbeli tényállás szerint egy férfi és nő között fennállt kapcsolatból a férfi gyermekvállalás iránti akaratának a nő által sem vitatott hiányában szülte meg a nő a gyermekét. A gyermek 5 éves korában az alperes nő az illetékes gyámhatóság előtti nyilatkozatában a felperes férfit apaként megnevezte, melynek következtében a felperes apai/szülői státuszba került annak minden anyagi és erkölcsi következményével együtt. A felperes férfi keresetet terjesztette elő, melyben annak megállapítását kérte, hogy az alperes az Alaptörvény II. cikkében védett emberi méltósághoz való jogon keresztül érvényesülő önrendelkezési jogát sértette azzal, hogy a szülői (apai) minőségéről az ő hozzájárulása nélkül, ill. gyermekvállalási szándéka ellenére egyoldalúan döntött. A felperes álláspontja szerint a jogsérelme az alperes által a gyámhatóság előtt tett nyilatkozattal következett be, hiszen az apaságához fűződő kötelezettségei ezen nyilatkozat következtében álltak be. A Kúriát is megjárt ügyben a bíróság arra az álláspontra helyezkedett, hogy az alperes nő gyámhatóság előtt tett nyilatkozata, azaz jogi igény érvényesítése nem jogsértő, hanem éppen jogkövető magatartás, mivel azt az apasághoz kapcsolódó kötelezettségek érvényesítése érdekében tette, így alperes annak ellenére, hogy ismerte és nem vitatta a felperes önrendelkezési szabadsága keretében hozott nemleges döntését nem sértette meg a felperes emberi méltóságát.4 Az ítélet indokolása több gondolatot is felvet. Tény, hogy a nemi kapcsolatok elenyésző hányada létesül az utódnemzés céljával, mint ahogy az is, hogy védekezés ellenére nem kívánt terhesség jöhet létre. Ma Magyarországon egy gyermek megszületése - a 48/1998.(XI.23.) AB határozatban foglalt női önrendelkezési jog egyik megnyilvánulásának, a terhességről való rendelkezés szabadságának a következtében - alapvetően a nő döntésétől függ. Ezt igazolja a terhességmegszakítás hazai szabályozása: még házasságban élő nő esetében sem kell a férj hozzájárulása a beavatkozáshoz. Ad absurdum ugyanis előállhat az a helyzet, hogy a férj a feleségével ellentétben úgy dönt(ene), hogy vállalja a szülőséggel járó kötelezettségeket. Csakhogy a férfit erről nem kérdezi meg senki, érvényes nyilatkozatot ez ügyben egyetlen hatóság előtt sem tehet. Álláspontom szerint a gyermekvállalás kérdésében való önrendelkezési jog lényegét tekintve a szülői státuszról való döntés szabadsága. A nőnél a magzati élet védelméről szóló évi LXXIX. törvény 5. (2) bekezdésében szabályozott válsághelyzet miatt kért terhességmegszakítás okát emberi méltósága védelme miatt maga az állam sem jogosult kutakodni, ennek következtében Magyarországon tudomásom szerint még nem volt olyan eset, amikor az állam arra kötelezett volna nőt, hogy szülje meg gyermekét. Ezen haladó szellemű szabályozást a magam részéről támogatom, mert sajnos vannak olyan élethelyzetek, amikor egy nő bármennyire is szeretné nem tudja megtartani a magzatát, nem tudja vállalni az anyasággal/szülőséggel járó kötelezettségeket. Az állam a nő önrendelkezési jogát tiszteletben tartva az abortusz engedélyezésének lehetőségével mintegy kiengedi a nőt ebből a kötelezettségből. A férfi és nő között fennálló fizikai-biológia különbözőség okán a férfinak értelemszerűen nincs ráhatása, ennél fogva tőle független körülmény, hogy egy gyermek megszületik-e avagy sem. Önrendelkezési jogának keretein belül azonban álláspontom szerint elvitathatatlan - joga van arra, hogy a terhesség tudomására jutásakor a nővel azonos módon - dönthessen: kíván-e gyermeket vállalni, azaz szülővé kíván-e válni vagy sem. Abban az esetben, ha a nő a férfi önrendelkezési szabadsága okán hozott nemleges döntésének ismeretében mégis megszüli a gyermekét, a gyámhatóság előtt azonban nem nevezi meg és a gyermek 3 éves kora után is ún. képzelt apát jegyzetet be a gyermek anyakönyvébe, lényegét tekintve tiszteletben tartja a férfi döntését. Nincs jogellenes magatartás, nincs jogsérelem, nincs kényszerszülőség.5 A hivatkozott próbaperben hozott ítélet indokolása szerint azonban akkor sincs jogellenes magatartás, amikor a nő annak ellenére nevezi meg a gyámhatósági eljárásban a férfit apaként, hogy pontosan ismeri annak önrendelkezési szabadsága részét képező, szülővé (apává) válni nem akaró döntését. Helytállóan állapította meg a jogerős ítélet, hogy a felperes apasága ténykérdés, amelyhez jogok és kötelezettségek tartoznak, amely kötelezettségek érvényesítése nem jelenti az apa önrendelkezési jogának sérelmét. A Kúria ezen álláspontja már első olvasatra is elgondolkodtatott: lehet-e jogszerű, jogkövető az a magatartás, amely egy másik embert az emberi méltósága keretében hozott döntését tiszteletben nem tartva belekényszerít egy olyan státuszba, melyet nem akart és amely erkölcsi, anyagi hátrányt okoz neki? Mint már korábban kifejtettem, a gyermekvállalás kérdésében való önrendelkezési jog lényegi tartalmát tekintve a szülői státuszról való döntés szabadsága. A nők esetében ez a szabadság nem csak a terhesség, hanem még az élveszülés bekövetkezte után is definiált. Ugyanis a nő, amennyiben a terhességét megtartva a szülése után mégis úgy dönt, hogy nem kíván szülővé válni, jogszerűen örökbe is adhatja gyermekét. Esetében tehát az anyaságához, mint tényhez nem tartoznak olyan kötelezettségek, amelyeket az ítélet indokolása szerint az apának még ha ezzel ellentétes döntést is hozott viselnie kell. A nő tehát nem csak a terhessége 12. hetéig, hanem még az élveszülése után is önrendelkezhet szülői státuszát illetően ellentétben a férfival, akitől ez a jog gyakorlatilag elvonódik. Ide kívánkozik a hazai szabályozás azon anomáliája is, mely a férfiak további kiszolgáltatottságát, egyenlőtlenségét egyértelműen igazolja. Ha egy férfi szeretne meggyőződni arról, hogy a gyermek tőle származik-e, de ezt a nő nem akarja, adekvát státusz hiányában nincs lehetősége a perindításra. A PTK IV. Könyv 4:113. (1) bekezdése alapján apaság megállapítása iránt per indítására az apa jogosult. Ez a gyakorlatban azt a helyzetet idézheti elő, hogy a férfi felperesi pozícióban annak ellenére, hogy nem tudja, hogy ő-e a biológiai apa csak apaként indíthat pert, a bíróság pedig nem vitatja az apaságát (hiszen eleve ebben a státuszban van), nem rendel ki szakértőt ennek bizonyítására, hanem elfogadja és megállapítja, hogy a felperesi férfi az apa. Apává válhat DNS vizsgálat nélkül. Az előzőekből látható tehát, hogy ha egy - a nővel házasságba nem élő - férfi akár akar, akár nem akar szülővé válni, státusza a nő döntésétől függ. Ezen tényt támasztja alá az új Polgári Törvénykönyv Negyedik Könyve 4:110 (5) bekezdése, ami fenntartotta azt a korábbi szabályozást,6 mely szerint a nő (anya) gyámhatóság előtti jogszerű nyilatkozata önmagában elegendő ahhoz, hogy az anyakönyvbe való bejegyzés után automatikus apai/szülői kötelezettségeket keletkeztessen a férfira nézve szemben az apai elismerő nyilatkozattal, melynek érvényességéhez szükséges a nőnek (anyának) a hozzájárulása. Mit is jelent ez konkrétan? Hiába ismert (és akár nem is vitatott) a férfi nemleges döntése, a jogalkotó asszisztálása mellett a férfi alaptörvény által védett jogát tiszteletben nem tartva a nő a hivatkozott ítélet indokolása szerint jogszerűen apai (szülői) státuszba nyilatkozhatja a férfit. Felkeresi a gyámhatóságot, jegyzőkönyvbe diktálja a férfi nevét, és a gyermek abszolút prioritást élvező jogaira hivatkozással beindul a hivatali gépezet. A férfinak két lehetősége van: vagy teljes hatályú apai elismerő nyilatkozatot tesz megkímélve magát a megalázó és igencsak költséges pereskedéstől, vagy pl. alkalmi kapcsolat miatt nem ismeri el magáénak a gyermeket, ebben az esetben azonban a nő kérésére apasági pert indít ellene a gyámhatóság. Amennyiben a gyermek biológiailag tőle származik, vagy így, vagy úgy, de szülői státuszba kerül. A már korábban említett egyenlőtlenséget bizonyítja, hogy a férfi kérésére nem indul el az eljárás. Abban az esetben ugyanis, ha bizonytalanságát eloszlatandó kifejezetten kéri a gyámhatóságtól, hogy indítson pert ellene annak tisztázására, hogy ő-e a biológiai apa, a gyámhatóság elutasító választ közöl. A férfi kezdeményezését elutasító állami magatartás érdekes módon - ebben az esetben nem sérti - a Pécsi Ítélőtábla által is hivatkozott, az alperesi nő gyámhatóság előtt tett nyilatkozata jogszerűségét alátámasztó a gyermeknek a származása megismeréséhez való jogát. Az előzőeket elemezve kijelenthetjük, hogy a férfi sorsa az állam és a nő közötti jogügyletté devalválódik, melynek a férfi minden anyagi és erkölcsi következményét tűrni köteles. Ez egy jogállamban véleményem szerint megengedhetetlen. Ehelyütt tartom fontosnak elmondani, hogy ennek a cikknek a megírását az elmúlt évek során személyesen megismert azon élethelyzetek indukálták bennem, melyekben akaratuk ellenére apává tett férfiakkal találkoztam. Az érintett férfiak között volt érettségi előtt álló fiatal, 20-as évei elején járó ismerkedési fázisban lévő, házasságban élő megtévedt, a társát kereső 30-as és jó egzisztenciával rendelkező (akár nagypapakorú) elvált, stb. Tulajdonképpen lefedték a magyar férfitársadalom majdnem egészét. Különböző életutak, a sorsuk azonban egy ponton közös: kényszerapává/kényszerszülővé váltak. A társadalmi előítéleteken túl az adekvát jogszabályok és a jogalkalmazás is nagy valószínűséggel közrejátszik abban, hogy sokan közülük visszatérő bűntudat- és szégyenérzést, megalázottságot élnek át, depresszióval, alkoholizmussal, vagy az életminőséget nehezítő egyéb7 függőségekkel küzdenek, számos esetben anyagilag is ellehetetlenültek. Ezeknek a férfiaknak a tartásdíjfizetésen kívül semmilyen kötődése, kapcsolata nincs a gyermekekkel. Elmondásuk szerint a kényszerszülőséggel olyan lelki terhet kaptak, amelyet egy életen keresztül cipelnek magukkal. Tapasztalataim alapján határozottan állítom, hogy a látencia miatt a jelenség sokkal több férfit érint ma Magyarországon, mint amit e sorok olvasói elsőre gondolnának. Az alapkérdést vizsgálva óhatatlanul felvetődik, hogy akkor mi a tartalma a férfiakat is megillető gyermekvállalás kérdésében való önrendelkezési szabadságnak? Hol és milyen módon tudja gyakorolni ezt az egyébként senki által nem vitatottan őt megillető alapjogát ma Magyarországon egy férfi, ha soha, semmilyen formában nem kérdezi meg tőle az állam, hogy akarta-e, vállalja-e a gyermek nevelésével, tartásával járó azon kötelezettségeket, amelyek viselése alól a nőnek több esetben is felmentést biztosít? Ha a nő gyámhatóság előtti nyilatkozata minden esetben jogszerű, akkor ki követi el a jogsértést? Talán maga az állam? Miért nincs lehetősége egy férfinak válsághelyzetre hivatkozni? Egészen biztos vagyok benne, hogy egy férfi életében is lehet olyan lelki megrendülést, ill. társadalmi ellehetetlenülést okozó helyzet, mint amire a nő a terhességmegszakítás iránti kérelmében hivatkozhat az anyasággal/szülőséggel járó kötelezettségeket felvállalni nem tudva, illetőleg ami miatt a nő fájdalmas örökbeadás mellett dönt. Ide kívánkozik, hogy bizonyos nagyon ritka, de a jogszabályokból levezethető esetben maga az örökbeadás is a nő döntésétől függ: amennyiben a (egyedül élő) nő/anya a szülés után örökbe kívánja adni gyermekét, természetesen nem nevezi meg az apát, így gyakorlatilag a férfi hozzájárulása nélkül, egyedül dönthet a gyermek sorsáról. Ebben az esetben a magát biológiai apának gondoló férfi, ha szeretné felnevelni a gyermeket, önrendelkezési jogát csak költséges pereskedés útján tudja érvényesíteni. Az külön bonyolítja a helyzetet, ha a per megindulása előtt már megtörtént az örökbeadás. A tárgyalt jog konkretizálása érdekében beadvánnyal fordultam az Alapvető Jogok Biztosához, aki válaszában azt az álláspontját hozta a tudomásomra, hogy a férfi önrendelkezési szabadsága éppen abban teljesedik ki, hogy szabadon eldöntheti, kíván-e nemi életet élni: a nemi élet következményeiért azonban mindkét nem felelősséggel tartozik. Ez az okfejtés amellett, hogy nem harmonizál pl. az abortuszra vonatkozó jogszabállyal összecseng a perben eljárt Kaposvári Törvényszék álláspontjával: a felperes az önrendelkezési jogát a gyermekvállalással kapcsolatban akkor gyakorolta, amikor önkéntesen, kényszertől mentesen szexuális kapcsolatot létesített. A Pécsi Ítélőtábla ezen okfejtéssel azonban nem értett egyet. Ítéletének indokolása szerint a férfi utódvállalásra vonatkozó önrendelkezési joga egyetlen esetben sérülhet: amennyiben a vele nemi kapcsolatot létesítő nő megtéveszti őt a nemző képességét illetően, tudván arról, hogy a férfi ellenzi az utódnemzést. A Kúria az Ítélőtábla ezen indokolásával sem értett egyet, azt8 azonban a kereseti kérelmen való túlterjeszkedés tilalmára hivatkozva nem fejtette ki, hogy a férfi gyermekvállalás kérdésében való önrendelkezési jogát milyen keretek között, milyen formában lett volna jogosult gyakorolni. Ismereteim szerint a tárgyalt per volt az egyetlen olyan per Magyarországon, amelyben a bíróságoknak a jogfejlődés szempontjából lehetősége lett volna, hogy egy Alaptörvényben nevesített jogot a férfiak esetében is konkrét tartalommal töltsenek ki. Mivel továbbra sincs mérvadó gyakorlat, ezért ebből kifolyólag a jogsértés esetei sem definiálhatóak. Az önrendelkezési jog tartalmát jelentő dönthet a saját sorsa felett mindennapokban nyomon követhető sérelmét a döntésük ellenére apává/szülővé tett férfiak tekintetében az alábbi következmények igazolják: - képzelt apa bejegyzése esetén a nő a gyermek nagykorúvá válásáig bármikor meggondolhatja magát és apaság megállapítása iránti per indítását kérheti a gyámhatóságtól, ezzel gyakorlatilag évekig bizonytalanságban tarthatja a férfit. (149/1997. (IX.10.) Korm. rendelet 60. ) - a férfi gyámhatóság előtti megnevezésével ha azért nincs apai elismerő nyilatkozat, mert a gyermek származása nem egyértelmű apaság megállapítása iránt megindul a per. Ebben az esetben is a nő/anya intelligenciájára van bízva, hogy beleegyezik-e a gyermek származásának peren kívüli költségkímélőbb tisztázásához, mert ha nem, akkor megyétől függően akár félmillió forint is lehet a kirendelt szakértői intézet díja. (Pp (3) bekezdés.) - a nő a tartásdíjat a férfi önkéntes teljesítése ellenére teljesen jogszerűen le is tiltathatja a férfi fizetéséből, melynek a mindennapi életben egyéb hátrányos következményei lehetnek a negatív megítélésen kívül. (pl. banki kölcsön igénylésénél) (Vht. 17. ) - a nő akár évente pert kezdeményezhet a tartásdíj felemelése iránt, így ezen a jogcímen ki-be járhat a férfi életébe. Ezekkel az életszerű példákkal is szerettem volna bizonyítani, hogy egy nem önként vállalt szülő/apai státusznak milyen anyagi és pszichés kihatása van a férfi későbbi sorsára. A rendelkezésemre álló hivatalos álláspontok összegzéseképpen arra a végkövetkeztetésre jutottam, hogy az emberi méltóságnak, mint kiemelten védendő alapjognak a gyermekvállalás kérdésében való döntés tekintetében a tartalma nem azonos a férfiak és nők esetében, ami a jogegyenlőség alapkövetelménye miatt erősen aggasztó. A férfiak esetében tulajdonképpen nincs is pontosan meghatározott tartalma, ezért ténylegesen nem gyakorolható. Az is érdekes körülmény, hogy mind a három eljárt bíróság más-más indokkal magyarázta azon egyébként egybehangzó végkövetkeztetését, hogy a nő gyámhatóság előtti magatartása mindig jogkövető, hiszen azt az apai kötelezettségek érvényesítése érdekében teszi. A nő magatartásának mindig jogkövetővé minősítése számomra a legpregnánsabb bizonyítéka annak, hogy a férfiak esetében ez a jog csak a deklaráció szintjén létezik.9 Az sem érthető pontosan, hogy a törvényhozás, a jogalkalmazás és az alapjogok védelmét ellátó biztos miért nem tanúsít olyan méltányos magatartást a férfiakkal, mint a nőkkel szemben. Kijelenthető, hogy amíg ma Magyarországon egy nőnek az állam több esetben is tiszteletben tartja az emberi méltóságán keresztül érvényesülő, gyermekvállalás kérdésében való önrendelkezési szabadságát, addig a férfiaknak egyetlen esetben sem. A nőknél mindig döntés kérdése a szülővé válás, a férfiaknál sok esetben kényszer. Az anyai kötelezettségek viselése alól ad felmentést az állam, az apai kötelezettségek viselése alól nem. Úgy vélem, hogy az Alaptörvényben deklarált jogegyenlőség maradéktalan megvalósulása érdekében nemcsak szakmai, hanem női szemmel nézve is mindenképpen szükséges és időszerű lenne a férfijogok tekintetében ennek az évtizedek óta fennálló anomáliának megszüntetése. Hasonló dokumentumok
2014. május 23. 2014. 16. szám AZ ALKOTMÁNYBÍRÓSÁG HATÁROZATAI AZ ALKOTMÁNYBÍRÓSÁG HIVATALOS LAPJA TARTALOM 14/2014. (V. 13.) AB határozat a családok támogatásáról szóló 1998. évi LXXXIV. törvénynek a Részletesebben A korlátozottan cselekvőképesek, illetve cselekvőképtelenek által kötött szerződések érvényességi kérdései fókuszban a vagyonjogi kérdések
A korlátozottan cselekvőképesek, illetve cselekvőképtelenek által kötött szerződések érvényességi kérdései fókuszban a vagyonjogi kérdések I. A cselekvőképességről általában A cselekvőképesség az embernek Részletesebben A lakosság nyilvántartása
A lakosság nyilvántartása Fő témakörök: 1. Történeti áttekintés 2. Az anyakönyvi nyilvántartás 3. Az állami népesség-nyilvántartás 1. Történeti áttekintés A személyi nyilvántartások kialakulása az állami Részletesebben A közérdekű igényérvényesítés egyes kérdései. Dr. Kárpáti József ügyvéd
A közérdekű igényérvényesítés egyes kérdései Dr. Kárpáti József ügyvéd A közérdekű igényérvényesítés lényege, hogy nem közvetlenül a jogsérelmet szenvedett személy fordul a jogainak érvényesítése érdekében Részletesebben Halmai Gábor. * A jelentés összeállításában részt vett Bárd Petra, Mészáros Gábor, Polgári Eszter, D. Tóth Balázs és Varsányi Benedek.
2015. június 9. 2015. 13. szám AZ ALKOTMÁNYBÍRÓSÁG HATÁROZATAI AZ ALKOTMÁNYBÍRÓSÁG HIVATALOS LAPJA TARTALOM 14/2015. (V. 26.) AB határozat a Debreceni Járásbíróság 44.B.2111/2013/6. számú végzése és a Részletesebben A helyiségbérleti szerződésekkel kapcsolatos perek egyes kérdései
A helyiségbérleti szerződésekkel kapcsolatos perek egyes kérdései A helyiségbérleti szerződések a vállalkozások működésének szerves részei, a belőlük eredő jogviták száma jelentős, jellegük szerteágazó Részletesebben az emberi jogok európai bíróságának ÍtÉleteibó l
az emberi jogok európai bíróságának ÍtÉleteibó l az egyezmény 3. cikke a kínzás És embertelen, megalázó bánásmód vagy büntetés tilalma M.Y.H. és mások Svédország elleni ügye 1 Az ügy körülményei. M.Y.H, Részletesebben A válóperes gyermekelhelyezési gyakorlat gyermekjogi szempontú vizsgálata
Dr. Karsai Edina: A válóperes gyermekelhelyezési gyakorlat gyermekjogi szempontú vizsgálata I. A Gyermek jogairól szóló New Yorkban 1989. november 20-án kelt Egyezmény (a továbbiakban: Egyezmény) gyermekelhelyezést Részletesebben AZ ALKOTMÁNYBÍRÓSÁG HATÁROZATAI
2014. április 11. 2014. 12. szám AZ ALKOTMÁNYBÍRÓSÁG HATÁROZATAI AZ ALKOTMÁNYBÍRÓSÁG HIVATALOS LAPJA TARTALOM 12/2014. (IV. 10.) AB határozat a közalkalmazottak jogállásáról szóló 1992. évi XXXIII. törvény Részletesebben KÖZLÖNYE TARTALOMJEGYZÉK 2011. 15. ÉVFOLYAM LVIII. ÉVFOLYAM 5. SZÁM KÖZJEGYZŐK. Öröklésjogi kérdések az Európai Unióban II. dr.
2011. 15. ÉVFOLYAM LVIII. ÉVFOLYAM 5. SZÁM KÖZJEGYZŐK KÖZLÖNYE TARTALOMJEGYZÉK Öröklésjogi kérdések az Európai Unióban II. dr. Kőfalusi Eszter 1 A kötelezetti pertársaság egyes kérdései a fizetési meghagyásos Részletesebben AZ ALKOTMÁNYBÍRÓSÁG HATÁROZATAI
2014. február 17. 2014. 5. szám AZ ALKOTMÁNYBÍRÓSÁG HATÁROZATAI AZ ALKOTMÁNYBÍRÓSÁG HIVATALOS LAPJA TARTALOM 5/2014. (II. 14.) AB határozat a Kúria Pfv.IV.21.705/2011/4. számú ítélete alaptörvény-ellenességének Részletesebben 2012. július-augusztus
dr. Horányi-Hohl Gábor: A közjegyzői közokirat záradékának a törlése a Vht. 211. (2) bekezdése alapján dr. Balogh Zsigmond: Felmondás, ténytanúsítás, végrehajtás dr. Anka Márton Tibor: A közjegyzői végrehajtási Részletesebben Dr. Demeter Judit. Az esélyegyenlőség előmozdítása és a diszkrimináció tilalma
Dr. Demeter Judit Az esélyegyenlőség előmozdítása és a diszkrimináció tilalma Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 2004. január Részletesebben PER ELSÔ FELVONÁSA. Farkas Lilla
Farkas Lilla A MISKOLCI DESZEGREGÁCIÓS PER ELSÔ FELVONÁSA Amióta léteznek cigány jogvédô szervezetek, tevékenységeik között elôkelô helyen szerepel a romák iskolai szegregációja elleni jogi fellépés. A Részletesebben A médiaszabályozás két éve (2011 2012)
M é d i a t u d o m á n y i K ö n y v t á r A médiaszabályozás két éve (2011 2012) A médiaszabályozás két éve (2011 2012) Médiatudományi Könyvtár 5. Sorozatszerkesztő Koltay András Nyakas Levente A médiaszabályozás Részletesebben A HÁZASSÁG ALKOTMÁNYJOGI VÉDELME ÉS AZ ÉLETTÁRSI KAPCSOLAT ZSIROS ANNAMÁRIA
Publicationes Universitatis Miskolcinensis Sectio Juridica et Politica, Tomus XXXI. (2013), pp. 259 270. A HÁZASSÁG ALKOTMÁNYJOGI VÉDELME ÉS AZ ÉLETTÁRSI KAPCSOLAT ZSIROS ANNAMÁRIA Tanulmányomban egy viszonylag Részletesebben DR. MÉHES TAMÁS AZ ÚJ POLGÁRI TÖRVÉNYKÖNYV
DR. MÉHES TAMÁS AZ ÚJ POLGÁRI TÖRVÉNYKÖNYV 1 I. rész: Első Könyv Bevezető rendelkezések Több, mint tizenöt évnyi tudományos és kodifikációs munka eredményeképpen 2014. március 15-én lép hatályba az 2013. Részletesebben CSALÁDI J O G A CSALÁDJOG JÖVÕJE
A CSALÁDJOG JÖVÕJE A Ptk. cselekvőképességi és családjogi rendelkezéseinek alkalmazását segítő átmeneti normákról 1. Az átmeneti szabályok célja Már többször olvashattuk, hogy a Polgári Törvénykönyv 1 Részletesebben Közjegyzők. közlönye. T a r t a l o m j e g y z é k. 2 0 1 0. 1 4. é v f o l y a m L V I i. é v f o l y a m 1. szám
2 0 1 0. 1 4. é v f o l y a m L V I i. é v f o l y a m 1. szám Közjegyzők közlönye T a r t a l o m j e g y z é k Megnyitó beszéd a 21. Közép-európai Közjegyzői Kollokviumra Dr. Avarkeszi Dezső 2 Az írásbeli Részletesebben A születéssel kapcsolatos kártérítési igények megítélése azaz lehet-e kár az emberi élet?
38 Czine Aliz Polgári Jogi Tanszék Témavezető: Szeibert Orsolya PhD, adjunktus A születéssel kapcsolatos kártérítési igények megítélése azaz lehet-e kár az emberi élet? I. Bevezetés Az 1960-as évektől Részletesebben Diszkrimináció a foglalkoztatásban Magyarországon, különös tekintettel a nemzetietnikai alapú és a mozgáskorlátozottakkal szembeni diszkriminációra
Diszkrimináció a foglalkoztatásban Magyarországon, különös tekintettel a nemzetietnikai alapú és a mozgáskorlátozottakkal szembeni diszkriminációra Szalai Péter: I. Bevezetés A jelen tanulmánynak az a Részletesebben A magzati élet védelme Magyarország Alaptörvényében
HÁMORI ANTAL A magzati élet védelme Magyarország Alaptörvényében Jelen tanulmány az emberi magzat életének védelméről szól: a 2010 2011. évi alkotmányozás és az alkotmánybírósági gyakorlat tükrében. A Részletesebben GÖNDÖR ÉVA AZ ANYASÁG VÉDELME AZ EURÓPAI SZOCIÁLIS KARTÁBAN ÉS A MUNKA TÖRVÉNYKÖNYVÉBEN
GÖNDÖR ÉVA AZ ANYASÁG VÉDELME AZ EURÓPAI SZOCIÁLIS KARTÁBAN ÉS A MUNKA TÖRVÉNYKÖNYVÉBEN A munka világában speciális és kiszolgáltatott helyzetben vannak a várandós és a kisgyermeket nevelő nők. Ők fokozott Részletesebben HARMADIK RÉSZ AZ élettársi jogviszony
Szerkesztőbizottsági javaslat HARMADIK RÉSZ AZ élettársi jogviszony 1. A Koncepció Családjogi Könyvének előkészítése során az egyik legvitatottabb kérdés az élettárs számára családjogi jogcímen biztosítandó Részletesebben Közjegyzők. közlönye. T a r t a l o m j e g y z é k. Párkapcsolati formák a hatályos magyar jogban Csűri Éva 1
2 0 1 0. 1 4. é v f o l y a m LV I i. é v f o l y a m 6. szám Közjegyzők közlönye T a r t a l o m j e g y z é k Párkapcsolati formák a hatályos magyar jogban Csűri Éva 1 A közjegyzői gyakorlatot érintő Részletesebben Ütv. 1. (2) bekezdés; Ut. 1 2. Ütv. 2. (1) bekezdés; Ut. 34 54.
ÜGYÉSZSÉGI KÖZLÖNY 2012. évi 12. szám MELLÉKLET 1 Emlékeztetõ az ügyészségrõl szóló 2011. évi CLXIII. törvény (a továbbiakban: Ütv.), továbbá az ügyészség közérdekvédelmi feladatairól szóló 3/2012. (I. Részletesebben í t é l e t e t: A Fővárosi Ítélőtábla az elsőfokú bíróság ítéletét helybenhagyja.
Fővárosi Ítélőtábla 14.Gf.40.574/2014/6. A Fővárosi Ítélőtábla dr. Matuszka István jogtanácsos által képviselt FHB Kereskedelmi Bank Zártkörűen Működő Részvénytársaság felperesnek a Rátky és Társa Ügyvédi Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés

References: bíróság 
 Kúria 
 bíróság 
 Kúria 
 bíróság 
 Kúria 
 bíróság